**ЧРЕЗ**

**ПРЕДСЕДАТЕЛЯ НА**

**НАРОДНОТО СЪБРАНИЕ**

**Г-ЖА ЦЕЦКА ЦАЧЕВА**

**ДО**

**МИНИСТЪРА НА ОБРАЗОВАНИЕТО И НАУКАТА**

**ПРОФ. ТОДОР ТАНЕВ**

**В Ъ П Р О С**

**От проф. Вили Лилков**

**народен представител от ПГ Реформаторски блок**

На основание чл. 90, ал. 1 от Конституцията на Република България и чл. 91, ал.1 от Правилника за организацията и дейността на Народното събрание, внасям въпрос

**ОТНОСНО: Неизпълнение на изисквания на Закона за физическо възпитание и спорта**

**УВАЖАЕМИ ГОСПОДИН МИНИСТЪР,**

В чл. 21, ал. 5 на Закона за физическото възпитание и спорта (ЗФВС) е предвидено, че спортните клубове към висшите и средните училища се създават при условия и по ред, определени от съответния министър, съгласувано с министъра на младежта и спорта. В резултат на това, че такъв ред и условия не са приети, се създадоха свободни тълкувания на Закона и възникнаха редица проблеми по организацията и управлението на ученическия и студентския спорт.

Освен това ЗФВС задължава министъра на образованието и науката да определи, съгласувано с министъра на младежта и спорта, условията и реда за създаване на ученически и студентски многоспортови федерации и асоциации (чл. 14, ал. 3 от ЗФВС, изм. ДВ, бр. 75 от 2002 г.), които в момента са непълни и неясни.

Във връзка с изложеното задавам към Вас следния въпрос:

Ще предприемете ли действия за изпълнение на чл. 14, ал. 3 и на чл. 21, ал. 5 от Закона за физическото възпитание и спорта?

**Народен представител:**

Проф. Вили Лилков